# Akvarell

Maling med akvarell. De vannløselige, transparente fargene påføres det ru papiret med pensel.
**Akvarell** er et maleri malt med transparente, vannoppløslige farger. Ordet akvarell betegner også selve maleteknikken. Gouache er en vannfargeteknikk med dekkende farger.

## Historie

Albrecht Dürers «Hare» fra 1502 er et tidlig eksempel på mesterlig vannfargeteknikk. Bildet tilhører kunstmuseet Albertina i Wien.
William Berryman: «Negro hut with figures in plantain walk» (Jamaica, 1808–1816), uferdig akvarellmaleri med motivet streket opp med blyant og blekk.
Kronprins Karl (seinere Karl IV, konge av Sverige og Norge 1859–1872) maler akvarell, akvarell malt av Fritz von Dardel 1849.
Akvarellmalerier er kjent allerede fra oldtiden, blant annet fra egyptiske veggmalerier. I middelalderen ble akvareller også brukt som bokillustrasjoner. Teknikken er siden svært mye brukt pga. sin enkelhet.

Av kjente akvarellmalere kan nevnes Eugène Delacroix, Claude Monet, og særlig Paul Cézanne. Under glansperioden på 1700-tallet brakte også kunstnere som John Cotman, John Constable og William Turner denne teknikken opp på et svært høyt nivå. Både impresjonister og ekspresjonister utviklet akvarellteknikken senere.

### Eksempler

* William Turner: «Vierwaldstättersjøen», 1802
* Winslow Homer: «Den blå båten» (*The Blue Boat*), 1892
* Paul Cézanne: selvportrett, ca. 1895
* Carl Larsson: *Julaften*, 1904–1905
* Egon Schiele: «Jenter» (*Mädchen*), 1911
* August Macke: «Hageport» (*Gartentor*), 1914

## Teknikk og utstyr

|  |
| --- |
| Utstyr for akvallmaling
Akvarellmaling er meget populært idag, mye på grunn av den raske veien til et ferdig resultat, og relativt små utgifter for å starte.
Papir
Papiret er en av de viktigste delene i akvarellmaling. I ekte akvarellmaling brukes ikke fargen hvit; man lar *papirfargen* erstatte det hvite. Papiret fås i mange kvaliteter og med ulik overflatestruktur og tykkelse. For god kontroll med teknikken er det viktig å kjenne papirets begrensninger og muligheter.
Pensler
De beste akvarellpenslene er laget av de ytterste halehårene på sobelmåren. De er dyre, men gir svært god kontroll. I litt billigere pensler er sobelhår blandet med syntetiske fibre. Pensler av syntetisk materiale er dessuten sterkt forbedret i forhold til tidligere.
Bruk av vann
To viktige teknikker innen akvarellmaling er «vått-i-vått» og «tørr-teknikk». Vått-i-vått innebærer at man lar fargene flyte over i hverandre på papiret. Dette betyr begrenset kontroll over resultatet, men kan gi flotte effekter. Ved tørr-teknikk bruker man svært lite vann i penselen, noe som kan gi «uregelmessige» malestrøk. |

## Se også

* Gouache

## Eksterne lenker

* (en) Water color – kategori av bilder, video eller lyd på Commons

### Lærebøker

* Søkbar digitalkopi av *Akvarell : materialer, teknikker og øvelser for å lære maling med akvarellfarger* av Isidro Sanchez, utgitt av Teknologisk forlag 1991
* Søkbar digitalkopi av *En innføring i akvarellmaling* av Ray Smith, utgitt av Teknologisk forlag 1993
* Søkbar digitalkopi av *Akvarell : papiret som palett : en begynnerbok* av Ulla Fredsøe, utgitt av Orion 1997
* Søkbar digitalkopi av *Mal akvarell* av José M. Parramón og Guillermo Fresquet, utgitt av Aschehoug 1991
* Søkbar digitalkopi av *Akvarell : et komplett kurs* av Stan Smith, utgitt av Teknologisk forlag 1996

#### Motiver

* Søkbar digitalkopi av *Akvarellmaling : landskap* av Ray Smith, utgitt av Teknologisk forlag 1993
* Søkbar digitalkopi av *Stilleben med akvarellfarger* av Elizabeth Jane Lloyd, utgitt av Teknologisk forlag 1995